ഖാദി ഓണം മേള ജില്ലാതല ഉദ്ഘാടനം നടന്നു തൊടുപുഴ: ഖാദി ഗ്രാമ വ്യവസായ ബോര്ഡ് നടത്തിവരുന്ന ഖാദി ഓണം മേളയുടെ ജില്ലാതല ഉദ്ഘാടനം തൊടുപുഴ കാഡ്സിന് സമീപം പ്രവര്ത്തിക്കുന്ന ഖാദിഗ്രാമ സൗഭാഗ്യയില് വച്ച് നടന്നു.നഗരസഭാ ചെയര്മാന് സനീഷ് ജോര്ജ് ഉദ്ഘാടനം ചെയ്തു. ആദ്യ വില്പ്പന വാര്ഡ് കൗണ്സിലര് പി.ജി രാജശേഖരന് നിര്വഹിച്ചു.ആഗസ്റ്റ് 20 വരെ നീണ്ടു നില്ക്കുന്ന മേളയില് നിന്നും കോട്ടണ് തുണിത്തരങ്ങള്, സില്ക്ക്സാരികള്,ഷര്ട്ടിംഗ് മുണ്ടുകള്, പഞ്ഞി കിടക്കകള്, തലയിണകള്, ഗ്രാമീണ ഉല്പ്പന്നങ്ങളായ തേന്, നല്ലെണ്ണ, സോപ്പ്, സ്റ്റാര്ച്ച് മുതലായവ യഥേഷ്ടം തിരഞെടുക്കാവുന്നതാണ്.ഖാദി തുണിത്തരങ്ങള്ക്ക് 30 ശതമാനം വരെ റിബേറ്റ് ലഭ്യമാണ്. സര്ക്കാര്, അര്ദ്ധസര്ക്കാര് ജീവനക്കാര്ക്ക് ക്രെഡിറ്റ് സൗകര്യവും ലഭ്യമാക്കിയിട്ടുണ്ടെന്ന് ജില്ലാ ഖാദിഗ്രാമ വ്യവസായ പ്രൊജക്ട് ഓഫീസര് അറിയിച്ചു. കട്ടപ്പനയിലും, തൊടുപുഴ മാതാ ഷോപ്പിംഗ് ആര്ക്കേഡില് പ്രവര്ത്തിക്കുന്ന ഖാദിഗ്രാമ സൗഭാഗ്യയിലും മേളകള് സംഘടിപ്പിച്ചിട്ടുണ്ട്.